ועדת הכספים, כנסת 16, פרוטוקול מספר 287, 2005-12-21 11:00

יעקב ליצמן: אנחנו עוברים לסעיף הבא- צו הבלו על הדלק (פטור)(תיקון), התשס"ו-2005.

בועז סופר: אנחנו מבקשים לתקן את צו הבלו על דלק.

בועז סופר: אנחנו מבקשים מצד אחד להסדיר את נושא הפטורים, במקרה שזה לא מוסדר עד היום, ומצד שני - לבטל פטורים שאו שלא היתה שם משיכה של דלקים, או שזה אבן שואבת לרמאויות.

יעקב ליצמן: מה היא השורה התחתונה?

יעקב ליצמן: כמה אתה מרוויח כאן, בסוף?

בועז סופר: אני יודע לומר לך שבנושא המהילות, אומדן הנזק הוא מאות מיליוני שקלים לשנה.

בועז סופר: אני לא רוצה לומר שהצו הזה הולך לסגור את כל הנזק הזה, אבל אנחנו בהחלט הולכים לצמצם את זה, משמעותית, ונציין במפורש את הסעיפים שבהם אנחנו מצמצמים, ונאמר את הסיבות.

בועז סופר: אני, ברשותך, גם ביקשתי שיצטרף לפה ממונה החקירות בירושלים, ולאחר מכן, רק בפני חברי הכנסת, כמובן, הייתי שמח שהוא יפרט דברים שאנחנו לא יכולים לומר לפרוטוקול באופן גלוי, כדי לתת לכם תחושה בכל הנושא הזה של המעילות.

בועז סופר: תמיד ביקשתם שנביא ונרחיב, ונעשה את זה, לא בהיבט הכלכלי, אלא מההיבט של השטח.

בועז סופר: אני אומר את הדברים החשובים, הטכניים, ואחר כך קצת נסביר.

בועז סופר: בסעיף 1 (1) יש שלוש הגדרות.

בועז סופר: לאחר שפנו אלינו חלק מחברות הדלק ובדקנו שוב את ההגדרות, אנחנו מבקשים לתקן את ההגדרה במספר (3): "שצפיפותו אינה עולה על 0.745" – שיהיה כתוב : 0.749.

בועז סופר: בסעיף 2 (2) – נקודת רתיחתו הסופית אינה עולה על 95 מעלות.

בועז סופר: יש פה תיקונים טכניים שהם לא משמעותיים.

בועז סופר: אני אמשיך בדף הבא: דלק לתצרוכת בכלי טיס – בסעיף 2(2).

בועז סופר: לאחר התחבטויות משפטיות ופרקטיות, ולמרות שאנחנו חושבים שזה ראוי, אנחנו מורידים את הדרישה - -, אנחנו חוששים שאנחנו מטילים נטל לא הגון על חברות הדלק, ולכן אנחנו מורידים את זה.

חיים אורון: אני רוצה להבין: מה שאתה אומר פה, נניח במקרה הזה- זה הפטור שניתן לחברת דלק שמוכרת אותו אחר כך לבעל כלי טיס?

בועז סופר: ל "ארקיע" ל- "אל על", וכו'.

חיים אורון: - - את הבסיס, מפה מתחיל הסיפור.

בועז סופר: קודם כל – זה קיים כבר היום.

בועז סופר: דלק לתצרוכת כלי טיס היום מופיע בכלי טיס אזרחיים.

בועז סופר: בעצם הגוף היחידי שמשלם על כלי הטיס זה משרד הביטחון.

בועז סופר: הבעיה שלנו היא לא שמשרד הביטחון משלם ואנחנו מחזירים לו – עם זה אין לנו בעיה.

בועז סופר: הבעיה שלנו שבעצם הגוף היחידי שמשלם זה משרד הביטחון.

בועז סופר: כל חברות התעופה, כל מטוסי הסיור וכן הלאה – לא משלמים.

בועז סופר: אז פה אנחנו עושים בעצם את ההשוואה.

בועז סופר: שקלנו לדרוש רשיון תעופה, כדי שיהיה לנו יותר דיווח.

בועז סופר: סעיף (6) – "נפטא המשמשת בחומר זינה לייצור אולפינים" – הופיעה בטעות המילה "ייצוא" וצריך להיות "ייצור".

בועז סופר: כך גם בסעיף (7).

בועז סופר: ועכשיו נעבור למהות.

יעקב ליצמן: אני מבקש לקרוא ליועצת המשפטית.

בועז סופר: ברשותך – אני אנצל את ההזדמנות, חברי כנסת ביקשו שנעשה נקודות זיכוי לילדים נטולי יכולת.

בועז סופר: היום ההגדרה אומרת : רק ילד שלומד בבית ספר בחינוך מיוחד.

בועז סופר: אנחנו מודעים לבעייתיות של זה.

יעקב ליצמן: אנחנו עברנו לילדים שלומדים גם במסגרת רגילה?

בועז סופר: אנחנו בעצם פנינו לוועדת ההשמה של משרד החינוך, כי היא זו שמעבירה הלאה.

בועז סופר: אנחנו חייבים להתאים למציאות, ככל יכולתנו.

בועז סופר: כמובן שאנחנו חייבים לעמוד בקשר אתם, שלא יהיה מצב שבו ילד הולך לבית ספר רגיל כי הוא קצת בעייתי, ולא, חלילה, כי יש לו פיגור.

בועז סופר: אז זה חוב שאני מצרף, ואנחנו חייבים להתאים את העניין הזה.

יעקב ליצמן: היועצת המשפטית של הוועדה הגיעה, ונחזור לנושא.

בועז סופר: אני אתחיל מההתחלה.

בועז סופר: אנחנו מבקשים לצמצם פטורים בענף הדלק.

בועז סופר: אנחנו מתעקשים שלא יהיו סעיפים - -

קריאה: - -

בועז סופר: נכון, אמרתי שאני מתקן.

בועז סופר: עכשיו אתה רואה את התיקונים החדשים.

בועז סופר: אנחנו מבקשים לצמצם פטורים.

בועז סופר: אנחנו עשינו סריקה, ואנחנו נמצאים בביקורת שוטפת, בוועדת הכלכלה ובוועדת הכספים, לגבי פטורים רחבים מדי, אבל אנחנו פה בקונפליקט מתמיד בין הרצון שלנו ליצור מס אחיד על כל סוגי הדלק, בלי שום הבדל, לבין המציאות, שמוכיחה שיש ביקוש למוצרים אחרים, יש היצע למוצרים אחרים, יש צרכים אחרים.

בועז סופר: עיקר הבעיה היא בדלקים שבעצם השימוש בהם הוא מאד דיפרנציאלי.

בועז סופר: אז זה יכול לבוא בין חומר גלם לחומר זינה, לבין מוצר צריכה סופי שאין שום סיבה להקל עליו.

בועז סופר: אנחנו מנסים, וזה לא פשוט.

בועז סופר: אנחנו מנסים לא להוריד סתם פטורים, אלא כאלה שנעשה בהם שימוש לרעה.

בועז סופר: אנחנו מנסים לא לתת סתם פטורים, אלא פטורים שהם אכן רלבנטיים.

בועז סופר: בעיקרו של הצו – אתה מנסה לצמצם כל מיני הגדרות שהיו עד היום רחבות.

בועז סופר: לכן, במקום לומר "בנזין" או "נפטא" אנחנו מצמצמים את ההגדרות לתיאור בז"ן שמייצרים, כך שרק מי שצריך את הדלק הספציפי הזה יוכל למשוך.

בועז סופר: אני אציין את השינויים המהותיים.

בועז סופר: למען הסדר הטוב.

בועז סופר: אז קודם כל – הנושא של ההגדרות, הוא בתיאום, זה הסעיף הראשון של הצו.

בועז סופר: הנושא של משרד הביטחון - ציינתי כבר.

בועז סופר: הסדרת הפטור לכלי שיט, שעד היום לא היה מוסדר, היום הוא מוסדר יותר, בנהלים.

בועז סופר: היום אנחנו מסדירים אותו בתקנה.

בועז סופר: לא שינינו במהות כלום.

בועז סופר: אנחנו פשוט מסבירים אותה, ברחל בתך הקטנה.

בועז סופר: ההגדרה אומרת: כלי שיט שיוצאים ומגיעים לנמל יעד, לא עושים סיבוב - - שבהיבט הזה אנחנו לא משנים שום דבר.

בועז סופר: אנחנו מעגנים בתוך החקיקה את ה נוהל הקיים.

בועז סופר: אנחנו מורידים את הסעיפים שקשורים לדילול צבעים וייצור טרפנטין.

בועז סופר: אין ייצור טרפנטין בישראל.

בועז סופר: דילול צבעים הוא אחד הסעיפים המאד מאד בעייתיים.

בועז סופר: אני רוצה לומר שלמעשה, הסעיף הזה ניתן לפני כשנתיים.

בועז סופר: פנתה אלינו חברת צבעים בבקשה שנפטור את הנפטא לדילול צבעים.

בועז סופר: בחרנו, וכו' ונענינו.

בועז סופר: מעשה שטן.

בועז סופר: מאז בקשתם הם לא משכו אפילו ליטר אחד לצורך העניין של דילול צבעים.

בועז סופר: אפילו ליטר אחד.

בועז סופר: מה שכן קרה- חברות אחרות נכנסו על הסעיף הזה, שלצערנו הרב היה רחב מדי, ולמעשה – הפכו אותו לאבן שואבת לנפטא, שבעצם מתגלגלת אחר כך ומשמשת למהילות.

בועז סופר: איש החקירות יפרט לכם, אחר כך.

בועז סופר: לכן, אנחנו מבקשים לבטל את הסעיף הזה.

בועז סופר: אני גם אציין את נושא האמוניה, שאנחנו מורידים.

בועז סופר: לא היו בקשות למשיכת אמוניה.

בועז סופר: אני אציין גם את נושא הקפה הנמס – ייבוש קפה נמס בהקפאה לייצוא.

בועז סופר: בשלוש השנים האחרונות, חברת "עלית" שהיא זו שהשתמשה, לא משכה אפילו גרגר.

בועז סופר: שום דבר.

בועז סופר: לכן אנחנו לא מוכנים שיהיו סעיפים פתוחים.

בועז סופר: יש בעיה, ואמרתי את זה לאנשי התעשייה.

בועז סופר: כולכם זוכרים את חברת "אמבלייס", לפני כשנה וחצי כשביקשנו להסדיר את נושא המיסוי על סלולריים, הם אמרו שממש בקרוב יש ייצור מקומי.

בועז סופר: אני אמרתי שכשיהיה ייצור מקומי, יבואו אלינו.

בועז סופר: עברה שנה וחצי ואין ייצור מקומי.

בועז סופר: רק סגרו את המפעל, ולא בגללנו.

בועז סופר: אז כשתהיה בעיה – אנחנו כאן, מנסים לפתור את הבעיות.

בועז סופר: אם תהיה בעיה – ננסה לפתור אותה, מחדש.

בועז סופר: נושא דילול צבעים – הבטחתי לאדוני, הנושא של צמיגים.

בועז סופר: יש שתי חברות בארץ, אחת שמייצאת ואחת שמחדשת, שמשתמשות בצבע לצורך ייצור הצמיגים.

בועז סופר: אנחנו הסדרנו את זה בצורה מפורשת.

בועז סופר: כתבנו: "לצורך ייצור צמיגים".

בועז סופר: אין בעיה.

בועז סופר: זה שני מפעלים.

בועז סופר: אין משיכות.

בועז סופר: כשאנחנו - - סעיפים, ההערה של ישראל היא נכונה, ולא סעיפי סל, הרבה יותר קל לזהות איפה יש בעיה.

בועז סופר: כי שוב, אני מסביר: הרצון שלנו הוא לא לפגוע במי שאכן חוקי, עובד כדת וכדין, ואין לנו פה השלכות רוחב.

חיים אורון: איזה כמויות זה?

קריאה: זה לכאורה כלום .

בועז סופר: דבק - גם צמיגים וגם דבק – הסדרנו.

בועז סופר: אלה הערותיי.

בועז סופר: אלה השינויים בהשוואה לצו הקודם, ועוד אחד, קטן: בסעיף (14) אנחנו מזכירים סולר או קרוסין המשמשים בתערובת של שמן ממוחזר.

בועז סופר: הרציונל הוא ברור, הוא אומר: בואו ניתן תמריץ לאסוף את השמן הממוחזר בישראל, כדי שלא ייזל למאגרי המים, וכן הלאה, ולא יזהם את הסביבה.

בועז סופר: גילינו שעכשיו מבקשים לייבא שמן.

בועז סופר: זה טוב, אבל אנחנו רוצים שהשמן ייוצר בישראל, ולא לשמש אבן שואבת לכל השמנים בעולם.

בועז סופר: לכן, רק הוספנו את ה - - שהשמן המשומש נאסף בישראל אל התיקון הזה.

חזקי ישראל: אנחנו קיבלנו את הצו אתמול ומבדיקה עולים שני דברים: אחד, הנושא של - - .

חזקי ישראל: בניגוד למה ש - -שהחברה כן קיבלה החזרים.

חזקי ישראל: כלומר, אין לה פטור והיא קיבלה על בסיס הפטור את ההחזרים.

חזקי ישראל: זה לא מופיע אצלכם ברישומים.

חזקי ישראל: - - -פנה אלי, יש לי נתונים, וגם מעבר לכך - הם מתכננים כרגע להכפיל את כושר הייצוא ולכן הפגיעה פה תהיה משמעותית.

חזקי ישראל: אנחנו לא רואים שום סיבה לפגוע במפעל שאל"ף, מקבל החזרים בגין הייצור, ובונה מערך להגדיל את הייצוא.

יעקב ליצמן: כמה ההפסד?

חזקי ישראל: לפי הנתון שקיבלתי אתמול בלילה, ב-2005 זה כ- 200 אלף ₪ לשנה למפעל.

חזקי ישראל: הם בשלב של להכפיל את כושר הייצור שלהם.

חזקי ישראל: מאחר ומדובר פה בתחרות עם גורמים מחו"ל, אנחנו לא רואים שום סיבה להגדיל את העלויות שלהם.

בועז סופר: גם אם כן – זה לכמה שנים, כי בשלוש השנים האחרונות הם לא ביקשו.

חזקי ישראל: הם קיבלו החזר.

יעקב ליצמן: בוא נהיה ריאלים.

יעקב ליצמן: לא שאני מזלזל - אבל אני אומר שאם זה בנוסף למה שהוא עוד מוסיף, ששלוש שנים הם לא ביקשו החזר - -

חזקי ישראל: - - -

קריאות: -- -

חזקי ישראל: קיבלו החזרים.

חזקי ישראל: דבר שני - נושא המדללים.

בועז סופר: אין פטור למדללים.

בועז סופר: זה לא מדללים.

בועז סופר: זה לדילול צבעים.

בועז סופר: זה לא מדללים.

חזקי ישראל: אנחנו הודענו רק אתמול בלילה למפעלים שהסעיף הזה יכול להיות רלבנטי להם.

חזקי ישראל: הזמן הוא קצר ולא קיבלתי עדיין תשובה.

חזקי ישראל: לא היינו רוצים שהמפעלים האלה, ולא מדובר במפעלים שמייצרים צבעים.

חזקי ישראל: אני לא רואה סיבה, אם הם קיבלו – שזה ייפגע בהם.

חזקי ישראל: אם הם לא קיבלו, אין לי בעיה.

בועז סופר: לא קיבלו.

בועז סופר: אפילו לא ביקשו.

חזקי ישראל: גם לגבי קפה, אמרתם – אין פטור.

חזקי ישראל: בדקנו.

חזקי ישראל: אם אין החזרים ואין פטור, הבנו, אבל אם זה כמו "עלית" אז אין הצדקה לכך.

בועז סופר: בייצור צבעים בדקנו את זה עם כל המפעלים – לא צריך, ויש פה הגדרה.

בועז סופר: ההגדרה היא ספציפית, מדויקת.

בועז סופר: אנחנו מצמצמים את זה שגם נר"מ – שזה בנזין עם נקודת רתיחה מיוחדת – למה להגיד נר"מ ולא להגיד בנזין?

בועז סופר: – כדי ליצור מצב שבו קונים מוצר שהוא ספציפי לתעשייה הזו.

בועז סופר: רק הוא רלבנטי אליה, מלכתחילה הוא יותר יקר, ולכן אנחנו מצמצמים את הבסיס להעלמות.

חזקי ישראל: - - המפעלים לא מעלימים.

יעקב ליצמן: המפעלים לא מעלימים, אבל בכל סקטור, בכל מקום, יש - - .

יעקב ליצמן: לא צריך לעצום עיניים.

יעקב ליצמן: הרי זה לא מטיל כתם על כל הסקטור, בכלל.

יעקב ליצמן: הוא מנסה לסגור פרצות.

יעקב ליצמן: אני לא רואה, עד הרגע הזה, משהו שהוא - -

חזקי ישראל: - - -

ז'אן גליל: אנחנו יצרנים מדללים כ- 18 שנה.

ז'אן גליל: אנחנו משמשים בנפטא ו - - בייצור המדללים שלנו.

ז'אן גליל: כרגע, לפי מה שאני מבין, אתם סוגרים את הפרצות שלכם, אבל אתם משאירים את המפעל שלנו, ובגלל שהסעיף הזה מתבטל, גם לי אין שום - - כי התחליפים הם לא אותם תחליפים ומה שקורה כאן הוא בעצם שהיבואנים וכל השאר בעצם ייבאו במקומי.

יעקב ליצמן: לא הבנו.

יעקב ליצמן: מה אתה מייצר?

ז'אן גליל: אני מייצר מדללים.

ז'אן גליל: המפעל יושב בנתניה.

ז'אן גליל: אתם בעצם יוצרים מצב שהיבואנים, כאלה ואחרים – הם ייכנסו בעצם במקומי, כי צריך את החומר הזה, צריך מדללים.

ז'אן גליל: אני לא אהיה בשוק אחרי שהנפטא לא תהיה.

ז'אן גליל: אתם נותנים העדפה ליבואנים מול יצור מקומי.

ז'אן גליל: אני לא חושב שאני לבד בעניין הזה - -

בועז סופר: עובדה שאתה לבד פה.

ז'אן גליל: אני לא יודע.

ז'אן גליל: אני מייצר צבע, אני עובד בצורה חוקית.

יעקב ליצמן: למה יש הרגשה שאתה לבד?

יעקב ליצמן: עובדה שאף אחד לא הגיע לכאן.

יעקב ליצמן: ברור לך שאני לא רוצה לפגוע בך.

יעקב ליצמן: אני רוצה להבין מה הבעיה הספציפית.

יעקב ליצמן: לך יש פתרון למה שמופיע כאן?

ז'אן גליל: שימצאו איזשהו פתרון שאני לא אפגע.

ז'אן גליל: זה יוצר מצב שאני, בגלל כל מיני מהילות ואני מבין את המדינה שיש לה בעיה של חוסר הכנסות, מצד שני אני נפגע.

יעקב ליצמן: לדעתך יכול להיות פתרון שיהיה רק לך טוב?

יעקב ליצמן: אני מציע כך- אני בעד אישור הסעיף.

יעקב ליצמן: אני בעד זה שאתה תשב עם בועז סופר, והוא הסכים כרגע - לחפש פתרון ספציפי לך.

ישראל יניב: אני מנכ"ל דור-אלון.

ישראל יניב: אני בא לפה לבקש שתטילו עלינו מסים.

ישראל יניב: אני רוצה להבהיר על מה מדובר.

ישראל יניב: קודם כל, כמובן שעיני לא צרה באותם מפעלים שהמדינה חושבת שמגיע להם החזרים וכו', שיתנו להם.

ישראל יניב: הבעיה היא - בשניים שלושה משפטים: על הרקע של פטורים בנושאים שנראים - - נוצרה פה תעשיה שלמה במדינה של מהילות דלק.

ישראל יניב: מה עושים?

ישראל יניב: לוקחים מוצר כמו נפטא, שיש לו פטור, היה לו פטור.

ישראל יניב: הוא היה מיועד, נניח, למפעל ועכשיו, מסתבר פתאום שהמפעלים האלה צורכים כמויות ש - - .

ישראל יניב: איך המנגנון עובד?

ישראל יניב: שלטונות המס נותנים לאותו מפעל פטור עקרוני.

ישראל יניב: הוא בא עם הפטור הזה לחברת דלק.

ישראל יניב: חברת הדלק מספקת לו את המוצר הזה, לא גובה ממנו מס, ולא מעבירה מס לשלטונות.

ישראל יניב: אין שום מנגנון שבכלל אמור לבדוק האם הכמויות סבירות, האם כתוצאה מזה לא נוצרה תעשיה שלמה שלוקחת את הדלק הזה ומוהלת אותו לתוך הבנזין שהולך לתחנות הדלק, ואחרי זה רואים את כל הכתבות בעיתון שהבנזין לא תקין, וכו'.

ישראל יניב: רק להמחיש לכם - היקף הבלו על בנזין הוא סדר גודל של 60-70 אחוז מערך המוצר.

בועז סופר: קצת פחות.

ישראל יניב: היקף הבלו הוא בערך 50% מערך המוצר?

ישראל יניב: פלוס ה - -

בועז סופר: - - -

ישראל יניב: 50 אחוז?

יעקב ליצמן: חמור מאד מה שאמרת – שהורדת את הבלו, והמחירים עלו.

חיים אורון: - - היתה טענה הפוכה פה: שהם מעונינים בעליית מחירים כי אז מרכיב המס עולה, ואז הם מקבלים יותר כסף.

קריאות: - -

חיים אורון: המס הוא קצוב.

בועז סופר: הוא 2.2 שקל לליטר, כאשר המחיר של בנזין הוא 4.5 שקלים זה 50%.

בועז סופר: כשהמחיר עולה ל- 6 שקלים זה הופך ל- 30%.

חיים אורון: - - -פואד הציע העלאה, הוא התבלבל בין שני המרכיבים - -

בועז סופר: -- פואד, והמדינה, כמו כל צרכן, מפסידה מעליית מחירי הדלקים, תקציבית.

ישראל יניב: רק כדי להמחיש לכם במה מדובר: מכלית דלק של 30 אלף ליטר, אם תיקח את השווי של מי שרוצה לרמות ולהכניס מרכיב כמו נפטא לבנזין, הוא יכול להרוויח על כל משאית 20-30 אלף שקל.

ישראל יניב: אתם מבינים איזה תמריץ אדיר יש פה?

ישראל יניב: ואז מה שקורה הוא שאין מי שישמור.

ישראל יניב: יש 30 חברות דלק.

ישראל יניב: חלקם - לפעמים יש מי שמקים חברת דלק רק לצורך התרגיל הזה.

ישראל יניב: אז מה שאני אומר הוא: קחו מאתנו את הסמכות הזו של לבדוק אם ללקוח מגיע החזר או לא.

ישראל יניב: שכולם ישלמו מס.

ישראל יניב: למי שמגיע החזר – שיואיל בטובו ללכת ולהביא את הנתונים.

ישראל יניב: הם ישקלו ויראו אם זה סביר מבחינת הכמויות, ויתנו את ההחזרים, כולל המפעל ההוא שהוזכר כאן.

ישראל יניב: זו לא המצאה חדשה.

ישראל יניב: אתם המצאתם את זה בהקשר של החזרי בלו של סולר לבעלי משאיות.

חיים אורון: זה קיים בכל - - בהרבה מקרים.

ישראל יניב: אבל במקרה של הדלק, של הבלו – הם המציאו את זה לפני שנה, בהליך של הגדלת הבלו על הסולר, שאני חושב שהוא לא נכון, אבל זה לא הנושא, כרגע.

ישראל יניב: אתם באתם ואמרתם: שכל אחד יבוא אלי, לאוצר, והאוצר יתחשבן אתו.

ישראל יניב: תתחשבן עם המפעלים.

ישראל יניב: תן לנו למכור דלק עם מלוא המס.

ישראל יניב: אל תיתן למישהו למכור דלק שהוא יעשה את השיקול אם הוא משחרר אותו ממס או לא.

ישראל יניב: זה יביא להיגיינה במשק.

ישראל יניב: אתה לא תדפוק את אלה שמגיע להם, הם יקבלו החזר.

ישראל יניב: אנחנו, חברות הדלק, ואני מקווה שאני מדבר בשם חברות דלק הגונות, לפחות – לא רוצים את הסמכות הזו והיכולת הזו.

ישראל יניב: אנחנו לא מסוגלים להתעסק בזה.

ישראל יניב: זה פותח פתח לכל הרמאויות, לכל הגניבות.

ישראל יניב: אתם תשמעו על זה כשאנחנו לא נהיה פה.

ישראל יניב: נושקים לעניין כל מיני גורמים מאד לא סימפטיים.

ישראל יניב: תעשו דבר פשוט: מס על כל, והחזר – על פי שיקול שלכם.

יעקב ליצמן: מי יתנגד לזה?

בועז סופר: התאחדות התעשיינים..

ישראל יניב: למה שיתנגדו?

ישראל יניב: גם בסולר לתעשיה - -

בועז סופר: קודם כל, אני לא חושב שמה שישראל יניב אומר זה נכון.

בועז סופר: אנחנו רצינו להסדיר את הנושא הזה.

בועז סופר: אנחנו פנינו להתאחדות התעשיינים.

בועז סופר: אנחנו לא רוצים ליצור מצב, וצריך לאזן כל הזמן בין מצב שבו אנחנו נותנים פטור מראש, ואז לא מעמיסים את עלויות המימון על החברות, כי יש חברות שההיקפים שלהם הם משיכות של מאות מיליוני שקלים בשנה, ואין לנו שום צל צילו של ספק שהמשיכות הן בסדר, והן כדת וכדין.

בועז סופר: אבל אנחנו כל הזמן בוחנים את זה.

בועז סופר: אנחנו נפעל, אם צריך, להפוך את המנגנון.

בועז סופר: זה לא כל כך טריביאלי.

בועז סופר: בקטע הזה, בינתיים, לפחות, קיבלנו את עמדת התאחדות התעשיינים.

בועז סופר: אז היו שאמרו: בואו באמת תבדקו עד כמה המצוקה גדולה.

בועז סופר: קודם כל – תמצמצו את הפטורים, ואם צריך, ובאמת - אנחנו לא מצליחים להשתלט, נעשה את זה.

בועז סופר: כלכלית זה אותו הדבר, אני מסכים.

חזקי ישראל: ההחזרים לא יתבטלו?

בועז סופר: אם אתה נותן החזר או פטור - מה הקשר?

חיים אורון: - - משאירים דלת מאד רחבה לרמאויות.

ישראל יניב: יש לי עוד הצעה אחת, אפרופו המפעל למחזור שמנים.

ישראל יניב: אני בעד , ואם צריך לסייע למפעל הזה – אני בעד.

ישראל יניב: אני רק מציע תיקון אחד לכולם - שלא יהיה מצב שגוף מקבל החזר מסים על המוצרים, על הדלקים, והוא בעצמו עוסק בסחר בדלקים.

ישראל יניב: זה אותו פעם פותח פתח.

ישראל יניב: אם אני לוקח, לדוגמה, מפעל למחזור, לא יכול להיות מפעל שיקבל פטור בגין אחד הסעיפים פה, והוא עצמו יעסוק במכירת דלקים.

ישראל יניב: אחרת – זה פותח פתח לדברים לא טובים.

דניאל מרום: אפשר גם לשלב את שתי השיטות – שיהיה כאן הפטור, יחד עם חובת דיווח של תנועת חומרים בייצור, בכמה מקומות במס הכנסה, דו"ח מלא - מה נכנס, איזה חומר, איפה הוא נצרך ולאן הוא הלך.

דניאל מרום: כלומר- שילוב של שתי השיטות.

יהודה נצח: אני מחברת "דלק".

יהודה נצח: קודם כל, אנחנו מצטרפים לדעתו של ישראל יניב.

יהודה נצח: אנחנו חושב שמין הראוי הוא שכולם ישלמו את המחיר המלא של הדלק, ושהחזרים יינתנו על בסיס הוכחה של נתוני מלאי, צריכה, וכן הלאה.

יהודה נצח: זה פתח לכל מיני משחקים, והרחיבו על כך את הדיבור.

יהודה נצח: הנקודה השני ה - אני רוצה להתייחס לסעיף ספציפי שהוסף להצעת הצו הזו, וזה – דלק לתצרוכת כלי שיט אזרחי.

יהודה נצח: עד היום, תדלוק אניות לייצוא בוצע מכוח סעיף 8 לחוק הבלו ללא שום צורך בפטור.

יהודה נצח: כלומר, על פי סעיף 8 לחוק, דלק המיוצא פטור מבלו.

רווית נעים: נכון, אבל משפטית זה לא נכון להתבסס על סעיף 8.

יהודה נצח: כי אז מייצאים את הדלק.

רווית נעים: בדיוק.

רווית נעים: סעיף 8 מדבר על ייצוא של דלק כדלק.

יהודה נצח: לכן אנחנו אומרים – באניות אין שום פגיעה.

יהודה נצח: כל עוד הפרשנות היתה לפי סעיף 8 לא היתה שום בעיה.

יהודה נצח: הסעיף הזה מנסה ליצור איזה שהם כללים, והוא יוצר כל מיני מקרי פינה שיהיו בעייתיים.

יהודה נצח: והיו דברים מעולם.

יהודה נצח: למשל – תגיע נושאת מטוסים של הצי השישי לנמל חיפה.

יהודה נצח: על פי התיקון המוצע היא תהיה חייבת בבלו, כי היא לא כלי שיט אזרחי מסחרי.

בועז סופר: אם זה נכון מה שאתה אומר - גם היום היא לא זכאית.

יהודה נצח: אז זו שאלה של פרשנות לסעיף 8.

יעקב ליצמן: אבל הוא שאל משהו אחר:

יעקב ליצמן: מה השוני בין היום לבין - - ?

יעקב ליצמן: אם אותו ויכוח בנוסח - -

יהודה נצח: ברגע שמנסים להכניס סעיף, צו, שהוא ספציפי, הוא לכאורה בא לעשות פרשנו תעל החוק.

חיים אורון: אתם רוצים שנושאת מטוסים תשלם - -

יהודה נצח: נושאת מטוסים בסופו של דבר תגיע ליעדה - -

קריאות: - -

חיים אורון: תמצאו פתרון משפטי לזה.

יהודה נצח: תעשו אנלוגיה בין תדלוק אוניות לתדלוק מטוסים.

יהודה נצח: אם כל כלי טיס פטור, על פי ההצעה שלכם - -

חיים אורון: למה אזרחי מופיע - -

יהודה נצח: אז למה כלי שיט?

חיים אורון: כלי שיט אזרחי.

חיים אורון: תכתוב את המילה "אזרחי" ונגמר.

חיים אורון: או "מסחרי".

יהודה נצח: הניסוח מזמין צרות.

יהודה נצח: כתוב אזרחי- מסחרי.

חיים אורון: אבל הוא אומר ש - - מטוסים, היא לא אזרחי ולא מסחרי.

חיים אורון: אז מה אתה?

בועז סופר: נבדוק את זה תכף.

יעקב ליצמן: בשלב הזה זה ייבדק, ויימסרו נתונים לוועדה, על ידי בועז סופר.

קריאה: אנחנו, באגף התקציבים באוצר, חושבים שהתיקון הזה הוא מאד חשוב.

קריאה: עמדתנו - אנחנו תומכים ב- 100 אחוז .